'n Spookdorp is 'n verlate dorp, stad, of ander nedersetting, gewoonlik een met aansienlike sigbare oorblywende geboue en infrastruktuur soos paaie. 'n Dorp word dikwels 'n spookdorp omdat die ekonomiese aktiwiteit wat dit ondersteun het misluk. Dit kan ook ontstaan as 'n gevolg van natuurrampe of mense-veroorsaak rampe soos oorstromings, langdurige droogtes, regeringsaksies, onbeheerde wetteloosheid, oorlog, besoedeling of kernrampe. Die term kan soms verwys na nedersettings wat nog steeds bevolk is, maar aansienlik minder as in vorige jare; byvoorbeeld diegene wat geraak word deur hoë vlakke van werkloosheid en verswakking. Sommige spookdorpe, veral dié wat periode-spesifieke argitektuur bewaar, het toeristeaantreklikhede geword. Enkele voorbeelde hiervan is Bannack in die Verenigde State, Barkerville in Kanada, Craco in Italië, Kolmanskop in Namibië, Pripyat in die Oekraïne, en Danushkodi in Indië. Daar is 10 spookdorpe in die Noord-Kaap: Burgerville Deelfontein Draghoender Grootmist Platbakkies Sydney on Vaal Putsonderwater Koegas Volop Wallekraal Baker, T. Lindsay (2003). More Ghost Towns of Texas. Norman, OK: University of Oklahoma Press. ISBN 0806135182.